

Crna Gora Adresa: Bulevar revolucije br. 1

Opština Bar Bar, Crna Gora

Datum: 20.11.2020. godine

**P R O G R A M**

**ODRŽAVANJA JAVNE RASPRAVE**

Predsjednik Opštine utvrdio je:

1. Nacrt Odluke o Budžetu Opštine Bar za 2021. godinu,
2. Nacrt Programa uređenja prostora Opštine Bar za 2021. godinu
3. Nacrt Odluke o obezbjeđivanju alternativnog smještaja
4. Nacrt Opšteg plana zaštite od štetnog dejstva voda za vode od značaja za opštinu Bar za period od 2021. do 2026. godine
5. Nacrt Odluke o načinu odvojenog sakupljanja i sakupljanja komunalnog otpada radi obrade na teritoriji opštine Bar
6. Nacrt Odluke o kućnom redu u stambenim zgradama

Nacrti Odluka stavljaju se na javnu raspravu u trajanju od 15 dana, počev od 20.11.2020. godine.

Nacrti akata objavljeni su na zvaničnom sajtu Opštine Bar: [www.bar.me](http://www.bar.me).

U skladu sa mehanizmima i oblicima učešća građana u postupku javne rasprave, a uzimajući u obzir pandemiju prouzrokovanu virusom COVID-19 i poštujući mjere i preporuke NKT-a, Sekretarijat za finansije, Sekretarijat za imovinu, zastupanje i investicije i Sekretarijat za komunalno-stambene poslove i zaštitu životne sredine, obavještavaju zainteresovanu javnost da neće biti organizovane javne tribine.

Primjedbe, predlozi i sugestije na nacrte akata mogu se dostaviti Sekretarijatu za finansije i Sekretarijatu za imovinu, zastupanje i investicije za nacrt pod tačkom 1, Sekretarijatu za imovinu, zastupanje i investicije za nacrt pod tačkom 2, Sekretarijatu za komunalno-stambene poslove i zaštitu životne sredine za nacrte pod tačkama 3, 4, 5 i 6, i to:

* neposredno na šalteru Građanskog biroa Opštine Bar,
* putem pošte: ul. Bulevar Revolucije br. 1, ili
* putem e-mail-a: [javne.rasprave@bar.me](mailto:javne.rasprave@bar.me),

zaključno sa 04.12.2020. godine.

Uvid u Nacrte akata, zainteresovani građani mogu izvršiti u prostorijama mjesnih zajednica i mjesnih kancelarija,  kao i na sajtu Opštine Bar: [www.bar.me](http://www.bar.me).

Sekretarijat za finansije, Sekretarijat za imovinu, zastupanje i investicije i Sekretarijat za komunalno-stambene poslove i zaštitu životne sredine razmotriće primjedbe, predloge i sugestije pristigle u toku javne rasprave nakon čega će sačiniti Izvještaje o sprovedenim javnim raspravama koji će biti objavljeni na web sajtu Opštine Bar.

Ovim putem pozivamo sve zainteresovane građane da svojim učešćem, predlozima i sugestijama doprinesu izradi kvalitetnih tekstova navedenih akata.

**OPŠTINA BAR**